
Cylch 2 Astudiaethau Craidd: Y Dysgwr: pwy ydw i’n ei addysgu?

Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Cyflwyniad
Nod yr aseiniad yma yw trafod ac adfyfyrio ar ymyrraeth a ddewiswyd ar gyfer grŵp o 5 disgybl yng Nghyfnod Allweddol 2. Credir fod angen cymorth pellach ar y disgyblion yma i ddatblygu eu sgiliau, gwybodaeth a dealltwriaeth o’r maes dysgu a phrofiad Ieithoedd, Llythrennedd a Chyfathrebu. Credir bod yr ymyrraeth yn addas ar gyfer y plant gan eu bod nhw’n dysgu a defnyddio Saesneg fel Iaith Ychwanegol (SIY). Noda Ofsted (2009, tud. 16) mewn gwerthusiad ymyriadau fod “Small-group interventions were most successful when the teaching assistants responsible for teaching the programmes were thoroughly trained and knew the programmes well.” Felly mae angen cydlynydd sydd yn angerddol a pharod ac yn deall y rhaglen a sut i’w weithredu. Dewiswyd 5 disgybl SIY, tair ohonyn nhw’n ferched 7 oed, a ddau ohonyn nhw’n fechgyn 8 a 9 oed. Maent i gyd yn siarad yr iaith Arabeg fel iaith gyntaf ac i gyd yn fyw yng nghymuned yr ysgol. Mae gan bob disgybl o leiaf un brawd neu chwaer. Gelwir y plant yma ‘grŵp A’ er mwyn osgoi torri eu cyfrinachedd a’u hanhysbysrwydd. Gwneir hyn oherwydd yn ôl y British Educational Research Association (2018, tud. 23) “Researchers need to be aware of the possible consequences to participants should it prove possible for them to be identified by association or inference. They should take all reasonable precautions to avoid identification…”
Dewisir grŵp A am yr ymyrraeth oherwydd eu hanes a phrofiadau personol, golygir hyn fod y teuluoedd i gyd yn ffoaduriaid Syriaid sydd wedi ffoi. Arhoson nhw mewn gwersyll Ffrengig cyn ailsefydlu yng Nghymru. Mae gan bob teulu, ond am un, grefft benodol. Daeth un teulu i’r wlad am driniaeth feddygol. Mae’r teuluoedd yn dysgu Saesneg a rhai wedi llwyddo i gael swydd. Mae’r wlad o ble wnaethon nhw ffoi yn ei 10fed blwyddyn o ryfel a’r argyfwng ffoaduriaid felly mae angen bod yn sensitif i’w sefyllfa nhw a’u ceisio helpu i ddod yn rhan o’r gymuned a theimlo’n gyfforddus a diogel. 
Mae ystod o ymchwil yn awgrymu bod effeithiau negyddol a chadarnhaol yn dod o gael profiadau niweidiol yn ystod plentyndod trwy fewnfudo. Dywed Wood et al. (2020, tud. 21) “Many refugee and asylum seeking children display a strong commitment to education and hold high aspirations for entering higher education.” Golygir hyn bod y profiad a chymerir fel rheol yn negyddol yn efallai rhoi fwy o gymhelliant i lwyddo mewn ysgol, fodd bynnag, noda Wood et al. (2020, tud. 21) bod nifer o astudiaethau yn awgrymu mai effaith negyddol ar berfformiad ysgol a chyflawniad academaidd yn dod o’r profiadau niweidiol sydd yn arwain at broblemau iechyd meddwl. Gall y trawma o ffoi a mewnfudo rhoi gwell dyheadau iddyn nhw lwyddo mewn ysgol ond yn gallu eu hatal rhag gwneud hynny mewn gwirionedd. “Trauma is thought to be related to academic performance in a number of ways, including through difficulties with concentration (e.g. intrusive thoughts)” (Wood et al., 2020, tud. 21). Felly, gobeithir bydd yr ymyrraeth yn gallu helpu gyda’r rhain.
Credir fod yr ymyrraeth a ddewiswyd sef ‘Learning Village’ yn galluogi plant grŵp A i ddatblygu eu sgiliau iaith Saesneg ar lefelau gwahanol, mewn ffordd hwyliog ac unigryw. Mae adrannau penodol ar y rhaglen yn cynnwys gwersi sylfaenol ar gyfer ‘Survival Language’ sef iaith a ddefnyddia’r plant bob dydd fel bwydydd, lliwiau a sut i wneud ffrindiau. Yn ychwanegol, bydd y rhaglen yn datblygu sgiliau iaith, llythrennedd a chyfathrebu grŵp A gan eu galluogi nhw i ddysgu’r iaith ar lafar, wrth ddarllen ac ysgrifennu. Bydd hyn yn cael ei wneud wrth ddefnyddio synau a lluniau i ddehongli beth mae llythyren, gair neu frawddeg yn edrych fel a sut mae’n swnio. Gellid monitro hyn ar gyfrif y cydlynydd i weld cynnydd y disgyblion a faint o amser a dreuliwyd yn gweithio ar y rhaglen bob dydd, wythnos ac ati.

Prif ran
Trafodir yn yr adran yma sut mae plant grŵp A yn dysgu ac yn datblygu, pam mae dilyniant mewn dysgu a chynnydd yn bwysig a sut maent yn cysylltu i’r cwricwlwm, sut a weithredir yr ymyrraeth a ddewiswyd, ac yna adfyfyrio ar yr hyn a thrafodwyd gan ystyried pa gryfderau, gwendidau a chyfleoedd sydd i’r ymyrraeth. 
Wrth wraidd dysgu ac addysgu yw’r cysyniad bod pob plentyn yn dysgu ac yn datblygu mewn gwahanol ffyrdd ac ar wahanol raddau ond mae cyfartaledd o’r hyn a ystyrir yn arferol, yn dderbyniol neu’n dda. Fel arfer, mae datblygiad iaith plant yn gweithio yn ôl camau oedran. Noda Bulman a Savory (2006, tud. 18) dylai araith plant rhwng 4 ac 8 oed fod yn rhugl a chywir, dylid gwybod a gallu dweud eu henwau llawn, oedran, pen-blwydd a chyfeiriad, dylid hefyd mwynhau jôcs, canu, rhigymau ac ati, dylid hefyd adnabod geiriau newydd ac yn gofyn eu hystyr, yn copïo acenion a glywir yn gywir a hefyd, yn cynhyrchu’r mwyafrif o synau, gyda rhywfaint o anhawster gweddilliol gyda rhai grwpiau llythyrau. Dyma sut y tybir y dylai plant dysgu a datblygu ond nid yw phlant grŵp A yn dysgu a defnyddio’r iaith Saesneg fel iaith gyntaf, felly ni fydd ei sgiliau mor dda â’r rhai uchod oherwydd dydyn nhw ddim yn dysgu ar yr un fath o lefel na chyflymder a’r plant arall sydd â Saesneg fel eu hiaith gyntaf. Ond, gellid dadlau eu bod nhw o ryw fath o fantais oherwydd eu bod nhw eisoes yn gwybod ac yn dysgu iaith ychwanegol, unigryw. Honna Brentnall (2009, tud. 7) bod gan ddysgwyr iaith ychwanegol “internalised knowledge of their home language and, depending on their age, a conscious awareness of the ways different languages are constructed and used to realise meaning” pan fyddant yn mynd i mewn i’r system ysgolion yng Nghymru. Cefnogir hyn gan Chomsky (2013, tud. 659) pan ddywedwyd ei fod yn dangos “persuasive and quite far-reaching evidence that if language is optimally designed, it will provide structures appropriate for semantic interpretation but that yield difficulties for perception and language processing (hence communication).” Felly, gobeithir bydd yr agwedd a ddewiswyd i ffocysu ar yn cynnig y cymorth bydd angen ar grŵp A i integreiddio i gymuned yr ysgol a gallu gwneud perthnasoedd heb betruso oherwydd eu diffyg hyder wrth ddefnyddio iaith newydd. Yn ôl Center on the Developing Child (2009, tud. 1) profa plant eu byd fel amgylchedd perthnasoedd a bod gan y perthnasoedd yma effeithiau mawr ar bron bob agwedd o’u datblygiad, sef “intellectual, social, emotional, physical, behavioral, and moral.”
Sylfaen pwysig i addysg plant yw datblygiad iaith effeithiol gan ei fod yn dylanwadu ar sut maen nhw’n cyfathrebu ar lafar, yn ysgrifenedig neu’n gorfforol ac yn cyfrannu at a gwella nifer o sgiliau ac elfennau personoliaeth benodol. Wrth hyn, golygir fod datblygiad iaith yn cael effaith ar les emosiynol a chymdeithasol plant gan ei fod naill ai yn rhoi’r rhyddid iddyn nhw arbrofi gyda’r hyn maen nhw’n gwybod trwy ysgrifennu rhestrau neu lythyron, neu chwarae rôl. Yn ôl Iowa State University (2018) mae’r pethau blaenorol yn arferol ar gyfer plant o’r un oedran a grŵp A, ond gall diffyg datblygiad iaith cael effaith negyddol o’u hatal rhag ceisio cymryd rhan mewn gweithgareddau oherwydd eu bod nhw’n cael hi’n anodd defnyddio’r iaith yn gywir, yn hyderus ac yn effeithiol. Dywed Mercer (2019, tud. 249) bod unrhyw sefyllfa lle mae Saesneg yn cael ei ddefnyddio yn y dosbarth ond nid yn dŷ na chymuned y plant, “teachers may have the multiple task of teaching (a) the English language, (b) the educational ground rules for using it in the classroom, and (c) any specific subject content.” Felly, gall dysgu neu addysgu Saesneg fel Iaith Ychwanegol (SIY) fod yn her fawr, nid yw’r dysgu i gyd lawr i’r plentyn, mae angen i’r addysgwyr cymryd camau i helpu’r plentyn teimlo’n hyderus ac yn gyfforddus i siarad eu hiaith nhw a’r iaith Saesneg er mwyn gallu cyfathrebu’n effeithiol. Cytuna Scott (2019, tud. 1) bod gan addysgwyr y dasg heriol o “providing all students with depth of learning in a range of content accross the curriculum despite learners’ English proficiency level.” Gellid cymryd o hyn ei fod yn well i anelu’n uchel a rhoi mynediad llawn i’r cwricwlwm ac adnoddau am y rhai fydd efallai yn ei chael hi’n anodd nac anelu’n is ac ond rhoi beth fyddent efallai yn deall i sicrhau eu bod nhw’n llwyddo. Maent hefyd yn awgrymu fod gan athrawon mwy o gyfrifoldeb i sicrhau bod gan blant grŵp A yr hyn sydd eu hangen arnynt i wneud cynnydd.
Gall y rhwystr iaith sydd rhwng grŵp A a’u cyd-ddisgyblion, grŵp A a’u hathrawon eu digalonni rhag ceisio siarad yr iaith ac yna gwthio nhw i ddefnyddio ystod lai o eirfa ac efallai mwy o ystumiau, byddai hyn yn gam yn y cyfeiriad anghywir. Mae’r sefyllfa benodol grŵp A yn golygu ni fyddent yn datblygu yn yr un modd a’r plant eraill oherwydd maen nhw’n dysgu’r iaith mewn ffurf wahanol gan eu bod angen cyfieithu’r hyn maent yn dysgu o’u hiaith gyntaf i ddechrau cyn gwneud synnwyr allan ohono yn Saesneg. Noda Schutzenhofer (2018, tud. 1) “the disruption of families and education, in addition to the witnessed traumatic events, that often accompany the refugee and resettlement experience” yn hysbys i gael effaith ar ddatblygiad plant sef “cognitive, social, emotional, and physical”. Nid yw’r anawsterau hyn o ddiffyg siarad, darllen nac ysgrifennu mewn Saesneg o reidrwydd yn cael eu dosbarthu fel angen dysgu ychwanegol oherwydd mae fframweithiau a strategaethau i ddilyn sydd yn galluogi grŵp A i ddal lan ag eraill, ond dywed Hopwood a Defis (2017, tud. 148) 

“er nad ydym yn ystyried plant â Chymraeg neu Saesneg fel Iaith Ychwanegol (C/SIY) fel rhai ag ADY [Anghenion Dysgu Ychwanegol], dyma garfan y bydd rhaid i chi addasu eich gwersi ar eu cyfer oherwydd y rhwystrau ieithyddol, er mwyn sicrhau eu bod yn cael mynediad llawn i’r cwricwlwm.” 
(Hopwood a Defis, 2017, tud. 148)

Er mwyn sicrhau bod gan grŵp A cymorth trwy’r cyfnod o ddysgu digon o’r iaith i allu cyfathrebu’n effeithiol ag eraill, mae angen i’r ymyrraeth bwrw elfennau a thargedau penodol sydd gan grŵp A i lwyddo magu hyder a sicrhau lles emosiynol da. Mae hefyd angen mynediad llawn i’r cwricwlwm ac adnoddau perthnasol, defnyddiol. Mae plant grŵp A yng nghyfnod allweddol 2 ond mae rhai elfennau o’u lefel datblygiad dal yng nghyfnod sylfaen, nid ydynt wedi datblygu eu sgiliau iaith Saesneg cymaint ag eraill oherwydd elfennau ychwanegol, er enghraifft, dibynnir hyn ar yr iaith a ddefnyddir yn y ty ac os mae mynediad ganddyn nhw i adnoddau tu allan i’r ysgol.

Dilyniant mewn dysgu a chynnydd yw broses o lwyddo i symud a datblygu o un lefel i lefel gwell, uwch o fewn cwricwlwm neu fframwaith ac o fewn cyfnod amser penodol. Dywed Llywodraeth Cymru (2020) bod cynnydd yn “unigryw i bob dysgwr. Mae hyn yn gofyn am gyfleoedd ar gyfergwyro, atgyfnerthu a myfyrio wrth i wybyddiaeth y dysgwr ddatblygu dros amser gan gyrraedd lefelau newydd.” Dyma natur a sylfaen ysgolion, dysgu ac addysgu i gyrraedd lefel uwch o wybodaeth a dealltwriaeth o wahanol feysydd dysgu a phrofiad. Bydd tracio cynnydd a deall eu pwysigrwydd o fudd i blant grŵp A i ddeall beth maen nhw eisoes yn gwybod a beth mae angen iddyn nhw ddysgu. Bydd hyn hefyd yn galluogi’r addysgwr i adnabod pa fath o gyfradd weithio maent angen a pa fath o waith, ymarfer ac adolygu sydd angen gwneud nesaf. Mae’n bwysig bod plant yn datblygu’n effeithiol er mwyn sicrhau eu llwyddiant yn y dyfodol, a bwriedir Cwricwlwm i Gymru (2020, tud. 11) datblygu dysgwyr sydd yn cyrraedd y pedwar diben sef ‘dysgwyr uchelgeisiol, galluog’, ‘cyfranogwyr mentrus, creadigol’, ‘dinasyddion egwyddorol, gwybodus’, ‘unigolion iach, hyderus’. Ystyrir y rhain fel man cychwyn dda ar gyfer ceisio gwneud cynnydd, golygir ei fod yn rhywbeth eang i anelu at ac yn rhoi’r rhyddid i fynd ati mewn unrhyw ffordd. Er enghraifft ar gyfer disgyblion grŵp A bydd eu cynnydd nhw yn wahanol i gynnydd eraill o fewn y maes dysgu a phrofiad Ieithoedd, Lythrennedd a Chyfathrebu ond efallai’n well nag eraill o fewn y maes dysgu a phrofiad Mathemateg a Rhifedd, felly, mae angen cofio nid yw gallu disgyblion mewn un rhan o’u haddysg yn adlewyrchu ar draws y cwricwlwm i gyd, mae angen addasu’r gwaith, cyfradd gweithio ac ati i fod yn benodol iddyn nhw er mwyn sicrhau llwyddiant. Cefnogir hyn gan Lywodraeth Cymru (2020) pan nodwyd “Bydd dysgwyr ag anghenion dysgu ychwanegol (ADY) yn gwneud cynnydd ar raddfa a fydd yn unigryw i'r dysgwr, ac mae'n bosibl na fydd hyn yn cyd-fynd â'r cam cynnydd sydd i fod tua dwy i dair blynedd.” 
O fewn y maes dysgu a phrofiad Ieithoedd, Llythrennedd a Chyfathrebu mae 5 cam gynnydd i ddilyn yng Nghwricwlwm i Gymru 2022 er mwyn sicrhau continwwm dysgu. Ystyrir yr elfen yma o bwys yn y cwricwlwm oherwydd mae’n parhau i roi’r rhyddid i ysgolion creu a datblygu cwricwlwm unigryw iddyn nhw yn cynnwys sut fyddent yn mynd ati i sicrhau cynnydd a’u tracio trwy asesu. Pwysleisir ar hyn trwy’r pum egwyddor cynnydd sef disgrifiadau o’r hyn sydd angen cael ei addysgu o fewn maes dysgu a phrofiad cyfan a beth yw’r ffrâm amser ar eu cyfer. Bydd hyn wedyn yn cynnig dull penodol o sut y gellir tracio cynnydd, beth i ddisgwyl a pham. Honna’r Prosiect CAMAU (2018, tud. 6 a 7) “er mwyn i athrawon ddarparu adborth sy’n gwthio’r dysgwr yn ei flaen, mae’n rhaid iddynt gael cysyniadaeth o’r hyn sy’n bwysig yn nes ymlaen yn y sector dysgu ac i’r dysgwr.” Wrth hyn, golygir bod angen gwybodaeth a dealltwriaeth ar yr athrawon cyn iddyn nhw geisio asesu ac ystyried y gwahaniaeth rhwng lefelau sgil, gwybodaeth a dealltwriaeth bob disgybl ac yna cadw hynny mewn cof pan maen amser asesu er mwyn penderfynu os ydyn nhw wedi gwneud cynnydd o gwbl neu os ydyn nhw wedi gwneud digon o gynnydd yn ôl disgwyliadau. Cefnogir hyn gan Heritage (2008, tud. 2) pan ddywed fod “Formative assessment can be tied to learning goals and the evidence elicited can determine students’ understanding and skill at a given point.” Felly, mae’r canfyddiadau yma yn galluogi’r addysgwr nid ond i weld beth mae’r disgybl yn ei ddeall ond ble mae angen mynd nesaf, a sut i wneud hynny. 
Mae cynnydd yn mynd law yn llaw gydag asesu oherwydd mae angen eu tracio i sicrhau bod pob disgybl yn llwyddo, efallai ar raddau gwahanol ond dal yn llwyddo ar eu hamser ac mewn ffordd eu hunain a’r ffordd gorau i wneud hyn yw drwy asesu. Dywed yng Nghanllawiau Cwricwlwm i Gymru (2020, tud. 226) bod “asesu yn chwarae rhan sylfaenol o ran galluogi pob dysgwr unigol i wneud cynnydd, a hynny ar gyflymder priodol, gan sicrhau ei fod yn cael ei gefnogi a’i herio’n briodol.” Honna Estyn (2019, tud. 2) bod prif bwrpas addysg yw “paratoi pobl trwy roi iddynt y medrau, y wybodaeth a’r ddealltwriaeth sydd eu hangen arnynt i wneud y gorau o’u doniau, eu diddordebau a’u galluoedd unigol i gyflawni eu potensial.” Credir bod tracio cynnydd a chael dilyniant mewn dysgu yn galluogi plant i wneud hyn oherwydd maent yn eu dangos beth yw eu potensial a pha mor bell maent wedi dod o’r cychwyn. Byddai tracio cynnydd a’u rhannu gyda phlant grŵp A yn gallu eu cymell i ddal ati ond hefyd rhoi’r hyder iddyn nhw ei fod nhw’n llwyddo fesul tipyn ac yn dod yn fwy a mwy rhugl yn yr iaith.
Gan ddefnyddio’r rhaglen ‘Learning Village’ ar gyfer yr ymyrraeth gellir tracio faint o amser a dreuliwyd arno bob dydd, wythnos, mis ac ati ond hefyd gweld beth a dreuliwyd yr amser arno. Wrth hyn, golygir fod mynediad i’r addysgwr gweld ble mae disgyblion grŵp A wedi gwneud cynnydd sef ar wers neu bwnc penodol. Wrth wneud hyn gellid hefyd cael y plant yng ngrŵp A i nodi barn nhw ar sut gwnaethon nhw ar y pwnc neu wers gan bigo anodd, cymedrol neu hawdd ac felly gellid wedyn dadansoddi faint o gynnydd wnaethon nhw yn ystod y wers a sut maen nhw’n teimlo amdani.


Bwriedir i’r ymyrraeth a ddewiswyd gwella cymhelliant plant grŵp A i ddysgu, eu rhychwant sylw a sgiliau canolbwyntio trwy fagu hyder a gwella eu lles emosiynol a chymdeithasol nhw. Sonnir yn flaenorol am bwysigrwydd datblygiad iaith a’i effaith ar addysg a lles plant, gobeithir bydd cymryd grŵp A ar gyfer yr ymyrraeth yn eu galluogi nhw i deimlo’n ddiogel a gyfforddus wrth ddysgu ac felly llwyddo i wneud cynnydd yn y pwnc maent yn gweithio ar. Cynigir y rhaglen gwersi sydd yn cynnwys delweddau a synau cynorthwyol er mwyn i grŵp A gallu gweld sut a sillafwyd y gair, beth mae’r gair yn swnio fel a sut mae’r gair yn edrych, er enghraifft os taw ‘cat’ yw’r gair yna mae llun o gath yn arddangos sydd yn ei galluogi i ddechrau creu cysylltiadau yn eu hymennydd. Cefnogir y strategaeth yma gan ymchwil Mistry a Sood (2010, tud. 112) a ymwneir ag arfer dda yn ystod sesiynau ar gyfer plant sydd yn dysgu Saesneg fel Iaith Ychwanegol (SIY) roedd cryfderau penodol yn cynnwys “modelling whereby activities were modelled well with the use of visual aids and where children were given a variety of opportunities to record their interactions through different mediums.” Cytuna hyn gyda strategaeth y rhaglen a hefyd atgyfnerthir hyn bod angen addysgu mewn ffurfiau gwahanol ar gyfer anghenion neu blant gwahanol. Dywed Woolfolk et al. (2008: 221) bod yna pum prif adran allweddol sydd angen cael ei weithredu ar gyfer plant SIY, maen nhw’n cynnwys “clarity of learning goals, guided practice leading to independent practice, engaging tasks, opportunities for interaction and encouragement from the teacher.” Gellid cymryd o hyn fod y cymorth sydd angen ar blant nid yn beth bach, mae angen amser ac ymdrech arnyn nhw allan o’r addysgwr er mwyn iddyn nhw dal lan ag eraill ac yna teimlo’n fwy hyderus wrth siarad Saesneg. Gellid hefyd dweud bod y rhaglen yn sylfaen iddyn nhw ddysgu Cymraeg neu iaith arall ar ôl dod yn fwy rhugl yn Saesneg. Fel y nodir uchod, gall hyn fod o fantais iddyn nhw oherwydd maent eisoes yn gwybod iaith wahanol a dylid fod yn fuddiol ac yn fwy hawdd i wedyn dod yn amlieithog. Cefnogir hyn gan Teber (2017) pan ddywed bod Sarah Grey, PhD wedi cynnal astudiaeth ar sut mae bod yn ddwyieithog yn gallu fod yn fuddiol wrth geisio dysgu iaith newydd. “There has been a lot of debate about the value of early bilingual language education,” says Grey. “Now, with this small study, we have novel brain-based data that points towards a distinct language-learning benefit for people who grow up bilingual.”
O fewn yr ysgol, dylai’r rhaglen cael ei weithio ar bum gwaith yr wythnos, unwaith bob dydd o leiaf er mwyn i grŵp A cael y gorau allan ohonynt. Gwelir y rhaglen fel gêm sydd yn cynnwys dysgu modwl bach o bwnc, er enghraifft, sut i wneud ffrindiau, wedyn ymarfer yr hyn maent wedi adolygu ac yna gwneud asesiad i weld os ydyn nhw wedi deall digon i symud ymlaen. Felly, yn ddelfrydol dylai cynorthwyydd dysgu fod ar gael am o leiaf 15 munud bob dydd i sicrhau bod gan grŵp A y cyfle i geisio gwneud cynnydd. Bydd angen naill ai dod o hyd i leoliad penodol o fewn yr ysgol sydd yn ddigon tawel i glywed y synau neu ddefnyddio clustffonau. Byddai hefyd yn ddefnyddiol cael adnoddau ychwanegol ar gael i grŵp A gallu gweld neu gyffwrdd i hybu’r dysgu. Mae ystod eang o adnoddau ar gael ar y rhaglen yn barod ond efallai, yn dibynnu ar sut mae’r grŵp yn dysgu ac os maen nhw’n dysgu mewn ffyrdd gwahanol yna fyddai’n ddoeth i edrych am adnoddau gwahanol maent yn gwybod sydd yn gweithio ar eu cyfer. Mae’r rhaglen yn hyblyg iawn ar gyfer beth bynnag bydd angen ar y grŵp i ddysgu, maent yn gallu creu adnoddau unigryw ar gyfer gair neu bwnc allweddol ac yna arddangos geirfa a delweddau sydd yn berthnasol neu’n cysylltu â’r hyn a chiliwyd amdano. Mewn gwerthusiad o ymyriadau, honna Ofsted (2009, tud. 14) “The best teaching of intervention materials was informed by very detailed planning by the teacher and the skilled tailoring of materials and approaches to meet the needs of individual pupils.” Felly, dylai’r addysgwr cael mynediad i bopeth sydd angen ar y plant, er enghraifft adnoddau gweledol, clywedol ac ati a’u ddefnyddio’n effeithiol er llwyddiant y grŵp a’r ymyrraeth. 
Bydd llwyddo i gynnwys rhieni yn yr ymyrraeth, wrth ei gadw yn wybodus o’r hyn maent yn gwneud o fewn yr ysgol a’r hyn gallant nhw wneud yn y tŷ yn fuddiol iawn i wneud cynnydd pellach mewn gwell amser. Dywed Llywodraeth Cymru (2019, tud. 15) bod system ADY newydd “yn rhoi pwyslais mwy ar gydweithio â dysgwyr a'u teuluoedd, a bydd disgwyl i bob asiantaeth gysylltiedig ganolbwyntio ar y dysgwr unigol wrth gynllunio.” Credir fod angen i’r cynllunio ac addysgu fod yn benodol ac yn bersonol i’r unigolion sydd angen cymorth pellach oherwydd gal hynny cryfhau eu hymddiriedaeth yn yr addysgwr eu bod nhw eisiau helpu nhw llwyddo. Credaf fod angen perthynas cryf rhwng y cydlynydd a’r grŵp er mwyn sicrhau bod pawb yn gyfforddus ac yn teimlo’n hyderus i weithio’n galed a pheidio bod ofn o fethu nag embaras. Honna Center on the Developing Child (2009, tud. 1) bod ansawdd a sefydlogrwydd o’r perthnasoedd yma yn y blynyddoedd cynnar yn gosod y sylfaen ar gyfer canlyniadau datblygiadol diweddarach sy’n wirioneddol bwysig. Mae’r rhain yn cynnwys;

self-confidence and sound mental health, motivation to learn, achievement in school and later in life, the ability to control aggressive impulses and resolve conflicts in nonviolent ways, knowing the difference between right and wrong, having the capacity to develop and sustain casual friendships and intimate relationships, and ultimately to be a successful parent oneself.
					(Center on the Developing Child, 2009, tud. 1)

Credir bydd creu a chynnal perthnasoedd cryf rhwng cydlynydd yr ymyrraeth a grŵp A yn rhoi sylfaen i ddysgu ac addysgu effeithiol, pwrpasol.


Wrth ysgrifennu’r aseiniad yma ac ystyried nifer o elfennau o’r ymyrraeth a’r rhaglen a ddewiswyd i ddefnyddio, rwy’n gallu adfyfyrio’n feirniadol ar yr hyn sydd yn dda, yr hyn sydd gallu fod yn well a sut gellid gwneud hyn y tro nesaf. Credaf fod gan yr ymyrraeth llawer o botensial i hybu a chryfhau sgiliau iaith Saesneg plant grŵp A ac felly cynnig y cymorth sydd angen arnyn nhw i wneud cynnydd. Cynigir y rhaglen nifer o ffurfiau o ddysgu, cannoedd o wahanol wersi ac felly llawer o gyfleoedd i ddysgu, ymarfer ac yna asesu'r hyn maent angen cwblhau er mwyn symud ymlaen. Rwyf wedi gweld llaw gyntaf sut mae’r rhaglen yma yn gallu hybu sgiliau iaith plant grŵp A a’r elfennau ychwanegol maent yn cael ohono, wrth hyn golygaf fod eu hyder yn gwella ac yna eu lles emosiynol oherwydd maent yn teimlo’n fwy cyfforddus i siarad ag eraill yn Saesneg. Rwyf hefyd wedi sylweddoli sut mae cynnig cymorth sydd angen braidd dim amser nac adnoddau er eu cyfer er mwyn gwneud gwahaniaeth yn eu siliau iaith, y fwyaf maen nhw’n siarad, ymarfer a defnyddio’r iaith mewn nifer o wahanol ffurf, er enghraifft ar lafar neu’n ysgrifenedig, maent yn dod yn fwy a mwy rhugl wrth i amser mynd ymlaen. Ond, credaf fod angen rhaglen gyson i barhau a’r cynnydd maen nhw wedi gwneud oherwydd os nad ydynt yn cael cymorth cyson a chyfleoedd i’w ymarfer, yna mae eu sgiliau iaith maent wedi gweithio’n galed i gryfhau, yn gallu gwanhau yn eithaf hawdd a gyflym. 
Gwelaf o brofiad proffesiynol mewn ysgol gynradd bod nifer o ddylanwadau ychwanegol allanol sydd yn cael effaith ar yr hyn maen nhw’n dysgu a sut maen nhw’n datblygu. Os nad oes llawer o gymorth yn y tŷ, er enghraifft sgiliau a lefelau da o’r iaith Saesneg yn cael ei ddefnyddio nac adnoddau defnyddiol, perthnasol yna gallwn weld bod angen i rai yng ngrŵp A gweithio’n galetach na’r lleill er mwyn cadw eu sgiliau rhag gostwng a gwanhau. Gallaf weld bod angen fwy o amser ar y plant yma a fwy o ailadrodd yr hyn rydym wedi dysgu er mwyn iddyn nhw allu cofio synau, rheolau, edrychiad ac ati o’r hyn sydd angen gwybod a defnyddio. Credaf bydd cynnig cymorth tu allan i’r ysgol, i’w rhieni, brodyr a chwiorydd ac ati o’r hyn mae angen iddyn nhw ddysgu ac ymarfer, adnoddau sydd yn gallu hybu hyn cael effaith gadarnhaol ar sgiliau iaith grŵp A. Credaf hyn oherwydd y fwyaf o amser, ymdrech ac adnoddau bydd yn cael ei mewnbynnu a gweithredu’n gynt yna'r lleiaf o amser bydd angen treulio yn y dyfodol ar eu sgiliau iaith Saesneg. Felly gobeithir bydd yr ymyrraeth yma yn eu galluogi i dal lan â lefelau’r plant eraill a gwneud cynnydd iddyn nhw gyrraedd y lefel arferol erbyn amser penodol sydd yn berthnasol a realistig iddyn nhw. Honna Hopwood a Defis (2017, tud. 148) “Angen dros dro felly yw C/SIY a bydd angen cymorth ychwanegol arnynt yn ystod y cyfnod hwn.” Gan ystyried beth sydd angen gwneud a chynnwys er mwyn gweithredu’r ymyrraeth yn effeithiol yna mae rhai heriau posibl all godi. Er enghraifft, er mwyn defnyddio’r rhaglen mae angen mynediad i gyfrifiadur, gliniadur neu iPad o leiaf unwaith y dydd, efallai bydd angen clustffonau i’w ddefnyddio’n gywir a sicrhau bod y plant yn y grŵp yn cael y profiad gorau posibl trwy allu clywed yn iawn. Os nad oes digon o gyllid gan yr ysgol i sicrhau bod digon o dechnoleg addas ar gael yna efallai ni fydd y grŵp yn gallu ei ddefnyddio cymaint ag sydd angen. Gall amser fod yn her bosibl gan fod angen sicrhau bydd plant grŵp A yn cael digon o gymorth gyda’r ymyrraeth ond ni fydd yn ddelfrydol os mae angen tynnu nhw o wersi pwysig eraill. Mae wrth gwrs angen cydbwysedd rhwng yr hyn maent angen cymorth ychwanegol â ond nid ydym eisiau ei gwthio tu ôl mewn pynciau maent yn gryf mewn neu’n mwynhau. Rwyf hefyd wedi ystyried bod angen aelod o staff i oruchwylio’r rhaglen i wneud yn siŵr bod pob disgybl yng ngrŵp A yn ei ddefnyddio’n effeithiol ac felly yn gwneud cynnydd. Er mwyn sicrhau fod aelod o staff ar gael ar eu cyfer am y cyfnod penodol, yna efallai bydd angen newid staffio’r ysgol, pwy sydd â pha gyfrifoldebau ac os mae angen tynnu addysgwr o un lle i’r llall efallai byd hynny’n achosi problemau. Ar gyfer y rhaglen dwi’n cynnal ar gyfer ymyrraeth SIY mae gan yr ysgol cyllid penodol i’m cyflogi er mwyn sicrhau nid oes problemau gyda staffio na phryderon nid yw’r grŵp yn cael y profiad llawn. Adnoddau yw elfen arall sydd angen ystyried, oes digon ar gael, oes angen mwy o gyllid er mwyn cynhyrchu rhai perthnasol ac ati. Felly, gan ystyried cyllid, amser, staffio ac adnoddau, mae angen sicrhau ni fydd y rhaglen yn achosi mwy o broblemau nag sy’n angenrheidiol.


Diweddglo
I gloi, byddai sicrhau bod yna ddigon o gyllid, staff addysgu, adnoddau a’r dechnoleg sydd angen yn y dyfodol yn galluogi’r grŵp i ffynnu wrth ddysgu heb straen ychwanegol. Dylai’r cyllid fod mewn lle os maent ar gael, technoleg berthnasol i fod yn gallu defnyddio’r rhaglen, digon o staff er mwyn lleihau’r cyfrifoldebau o’i rheoli a swm digonol o adnoddau pwrpasol. Bydd y rhain i gyd yn fuddiol iawn i’r ymyrraeth, grŵp A a’u sgiliau iaith sydd angen ei ddefnyddio. 
Credaf byddai cyflwyno’r ymyrraeth ar draws yr ysgol gyfan yn fuddiol iawn iddyn nhw sydd â Saesneg fel Iaith Ychwanegol ond hefyd i’r rhai sydd â sgiliau Saesneg gwan oherwydd gall y rhaglen hefyd hybu nhw i fod yn fwy hyderus a chryfhau eu lefelau datblygiad iaith. Pe bai rhieni’n cael ei chynnwys ac yn cymryd rhan, byddai’n ffactor cadarnhaol iawn wrth sicrhau llwyddiant y disgyblion. Y fwyaf, a’r gwell yw cyfraniad ac ymglymiad y rhieni a’r teulu o’u cwmpas, y gorau yw’r siawns o gryfhau sgiliau Saesneg y plentyn.

Cyfrif geiriau: 4,647 yn cynnwys cyfeiriadau.

